TEDEN SLOVENSKE HRANE
TRADICIONALNI SLOVENSKI ZAJTRK (TSZ) – 20. 11. 2026

Od 16. do 20. novembra 2026 bomo na naši šoli znova namenili posebno pozornost slovenski hrani, domačim pridelovalcem in bogati kulinarični dediščini Slovenije. V času projekta Teden slovenske hrane bomo učencem pri šolskih kosilih predstavili izbor tradicionalnih slovenskih jedi ter jih spodbudili k odkrivanju značilnih okusov različnih slovenskih pokrajin.

Osrednje dogajanje bo potekalo v petek, 20. novembra 2026, ko bomo obeležili dan slovenske hrane in izvedli projekt Tradicionalni slovenski zajtrk. Letošnji slogan »Slovensko na mizi – začnimo z zajtrkom!« nas spominja, da se skrb za zdravo prehrano in podpora domači pridelavi začneta že s prvim obrokom dneva.

S projektom želimo učence spodbuditi k razmišljanju o:
· pomenu zajtrka za dobro počutje, zdravje in uspešno učenje,
· kakovosti in prednostih živil iz lokalnega okolja,
· pomenu slovenskih kmetov, čebelarjev, živilskih proizvajalcev in drugih, ki sodelujejo pri pridelavi in pripravi hrane,
· odgovornem odnosu do hrane, zmanjševanju zavržkov ter pravilnem ravnanju z odpadki in embalažo.

Petkov dan bomo obarvali s posebnimi dejavnostmi. Na šolskem radiu bomo prisluhnili prispevku o pomenu zajtrka in lokalne hrane, učenci pa si bodo lahko ogledali tudi razstavo Okusi Slovenije, ki bo predstavila kulinarično raznolikost naših pokrajin.

Na mizah nas bo pričakal zajtrk izključno iz slovenskih živil: ekološki polnozrnati kruh, maslo, mleko, med in sveže slovensko jabolko. Z njim bomo poudarili, da za kakovosten obrok ne potrebujemo zapletenih sestavin, temveč predvsem dobra živila, ki prihajajo iz našega okolja.

[bookmark: _GoBack]Teden slovenske hrane je lepa priložnost, da se ustavimo ob vsakdanjih prehranskih izbirah in se zavemo, koliko znanja, dela in truda je potrebnega, da hrana pride na našo mizo. Z izbiro slovenskih živil ne skrbimo le za kakovost svoje prehrane, temveč podpiramo tudi domače pridelovalce, ohranjamo tradicijo in prispevamo k razvoju lokalnega okolja.

Hvala, ker skupaj z nami soustvarjate spodbudno prehransko okolje in podpirate prizadevanja za zdrave prehranske navade naših učencev.

Vodja projekta: Karin Starc, organizatorica šolske prehrane

PridruZite se nam v tednu slovenske hrane od 16. do 22. novembra 2026!





